Plante seasonal wokman i stap wok yet ovasea
Wan bigfala namba blong ol Ni-Vanuatu seasonal wokman i stap wok yet long Australia mo New Zealand.
Komisina blong Labour, Murielle Metsan Meltenoven i talem se konfemesen we hemi tekem long Kavman blong Australia, se i kat ova 1000 Seasonal Workers Program (SWP) wokman long Australia oli stap wok long ol nara fam vinis mo oli kat wok i stap.
Hemi talem toktok ia tru long Australian Broadcasting Tok pisin servis.
“Disisen we oli tekem bae i helpem tu ol famili blong olketa,” Mrs Meltenoven i talem.
“Ol seasonal wokman we oli stil tekem pat long program long taem olsem, hemi blong mekem moa mani tu.
“Long saed blong ol Recognised Seasonal Employer (RSE) wokman blong Vanuatu, i kat ova long 2000 wokman i stap yet long New Zealand.”
Mrs Meltenoven i talem se total namba blong ol RSE Ni-Vanuatu wokman oversea hemi 3755 mo olketa we oli kambak vinis long kaontri hemi 1000.
“So namba i ko daon long ova 2000 wokman we oli stap wok yet,” hemi talem.
Mrs Meltenoven i talem se “Bae mifala i continu blong akomodatem olketa long repatriation flaet long manis August.”
Plante seasonal wokman long New Zealand i talem long VBTC tru long social media se bae oli kambak nomo long kaontri long August.
Wan SWP wokman long Australia i talem se nawia oli ko wok bakeken long wan nara fam finis.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn